ที่ประชุมร่วมรัฐสภา เปิดประชุมช้า 1 ชั่วโมง และเกิดปัญหาองค์ประชุมไม่ครบอีกครั้งหลังเปิดประชุมได้เพียง 20 นาที
การประชุมร่วมรัฐสภา วาระพิจารณาร่างพระราชบัญญัติประกอบรัฐธรรมนูญ ว่าด้วยการเลือกตั้ง ส.ส. (ฉบับที่...) พ.ศ.... วาระ 2 โดยมีนายชวน หลีกภัย ประธานรัฐสภา ทำหน้าที่ประธานในที่ประชุม โดยก่อนเปิดประชุม นายชวน กล่าวว่า ขอให้ฝ่ายนิติบัญญัติทำหน้าที่ให้ครบถ้วน เพราะเป็นวันสุดท้ายของการพิจารณา ทั้งนี้การทำงานของรัฐสภาช่วง 3 ปีเศษด้วยดีเพราะร่วมมือกัน อาจมีความเห็นขัดแย้งกัน ขอให้ร่วมดำเนินการให้ครบถ้วนตามกระบวนการของฝ่ายนิติบัญญัติ ส่วนผลจะเป็นอย่างไร เป็นความเห็นเสียงข้างมาก คนไม่มาประชุมเป็นเหตุผลอย่าวิจารณ์ เพราะจะเข้าใจผิด ทั้งนี้ไม่ใช่เพราะความขี้เกียจ แต่เป็นความเห็นทางกฎหมายที่อยากให้กฎหมายตกไปด้วยวิธีทีไม่ให้ครบองค์ประชุม วันนี้เป็นวันสุดท้ายอย่าให้มีปัญหาจากนั้น เวลา 10.08 น.?นายชวน ได้กล่าวเปิดประชุม หลังมีสมาชิกลงชื่อร่วมประชุมครบแล้ว มี ส.ว.165 คน และ ส.ส. 200 คน ซึ่งล่าช้ากว่ากำหนดเวลานัดประชุม 09.00 น.  กว่า 1 ชั่วโมง และเข้าสู่การตรวจสอบองค์ประชุมก่อนลงมติมาตรา 24/1  เกี่ยวกับกระบวนการและวิธีการคำนวณหาจำนวน ส.ส. แบบบัญชีรายชื่อของแต่ละพรรคการเมืองที่จะได้รับการจัดสรรในเบื้องต้น แต่องค์ประชุมไม่ครบ ประธานจึงสั่งปิดการประชุมไปในเวลา 10.29 น. หลังเปิดประชุมได้เพียง 20 นาที